RECHIZITORIU
05.10.2023

Procuror  din cadrul Parchetului de pe lângă Înalta Curte de Casație și Justiție, Direcţia de Investigare a Infracţiunilor de Criminalitate Organizată şi Terorism – Secția de combatere a traficului de droguri,
Examinând actele de urmărire penală din dosarul cu numărul de mai sus,privind pe inculpații:
1. I1, ...cercetată în stare de arest preventiv sub aspectul săvârșirii infracțiunilor de influențarea declarațiilor, prev.de art.272 alin.1 C.P. (faptă din data de 07.09.2023) și Amenințare, prev.de art.206 alin.1 C.P., cu apl.art.38 alin.1 C.P. (faptă din data de 31.08.2023);
2. I2, ...cercetat în stare de arest în altă cauză sub aspectul săvârșirii infracțiunilor de deținere de droguri de risc și mare risc în vederea consumului propriu, prev.de art. 4 alin. 1,2 din Legea 143/2000,cu apl.art.35 alin.1 C.P.( două acte materiale din datele de 13/14.04.2023 și 18/19.08.2023), trafic de droguri de mare risc și punerea la dispoziție a locuinței pentru consumul ilicit de droguri, prev. și ped. de art. 2 alin.1 și 2 din Legea nr. 143/2000, art. 5 din Legea nr. 143/2000, toate cu aplic. art. 13 alin. 1 lit. c din Legea nr. 143/2000 (fapte din noaptea de 13/14.04.2023), toate cu apl. art. 38 alin. 1 C.p.
3. I3, ....cercetat sub control judiciar sub aspectul săvârșirii infracțiunii de nerespectarea regimului armelor și munițiilor, prev.de art. 342 alin.1 C.P.

CONSTAT:

Prin ordonanța nr. ... din data de 06.09.2023, s-a dispus începerea urmăririi penale in rem sub aspectul săvârșirii infracţiunilor de trafic de droguri de risc și mare risc,deținere de droguri de risc și mare risc în vederea consumului propriu,punerea la dispoziție a locuinței pentru consumul ilicit de droguri,amenințare,influențarea declarațiilor,prev.și ped.de art. 2 alin.1 și 2 din Legea nr. 143/2000 ,art. 4 alin. 1 şi 2 art.5 din Legea nr. 143/2000, toate, cu aplic. art. 13 alin. 1 lit. c din Legea nr. 143/2000, art.272 alin.1 C.P.,art.206 alin.1 C.P.,cu aplic. art. 38 alin. 1 C.p.
Prin ordonanța nr. ..., din data de 12.09.2023, s-a dispus reunirea dosarului nr. ..., al DIICOT-Serviciul Teritorial Constanța, privind pe inculpatul I2, cercetat în stare de arest în altă cauză pentru infracțiunea de deținere de droguri de risc în vederea consumului propriu,prevăzută de art.4 alin.1 din Legea 143/2000 ( faptă din data de 19.08.2023), la dosarul nr....,al DIICOT-Structura Centrală-Secția de combatere a traficului de droguri.  
S-a reținut ca stare de fapt în această cauză că în noaptea de 18/19.08.2023,în jurul orelor 02.40,pe raza localității Vama Veche din jud. Constanța, în timp ce se afla la volanul autoturismului ... cu .., a fost oprit pentru control de un echipaj mixt, poliție-jandarmerie, iar cu ocazia controlului efectuat asupra autoturismului, s-a descoperit faptul că în compartimentul de depozitare din partea stânga- față, din portiera din dreptul șoferului, numitul I2 deținea în vederea consumului propriu, următoarele substanțe supuse controlului național: un pachet de țigări marca Sobranie în care se aflau o țigaretă confecționată artizanal, din tutun amestecat cu cannabis, parțial consumată (proba nr.1), un blister inscripționat Bromazepan LPH 3 mg, ce conținea 4 comprimate de culoare albă cu logo ul BZ/3, bunuri ce au fost ridicate și ambalate într-un plic sigilat cu sigiliul ... . Din raportul de constatare tehnico-științifică ...  a rezultat că proba nr.1 este constituită din cannabis (drog de risc), în amestec, cu tutun, iar proba nr.2 este constituită din 4 comprimate ce conțin Bromazepam, drog de risc.
Cele două comprimate de Bromazepam, rămase în urma analizelor de laborator, au fost depuse la I.P.J.Constanța ... .
În fapt, la data de 06.09.2023, a fost înregistrat la Direcţia de Investigare a Infracţiunilor de Criminalitate Organizată şi Terorism, Structura Centrală - Secția de combatere a traficului de droguri, denunțul formulat de numitele P1 ... și P2 ..., prin care sesizau faptul că în urmă cu trei luni, numitul I2 ..., organiza la domiciliul său petreceri unde punea la dispoziția participanților diferite droguri de risc (cannabis și xanax) și de mare risc (de exemplu cocaină), iar o parte din aceste droguri erau furnizate de mama numitului I2.
Potrivit denunțului,începând cu luna august 2023,părinții numitului I2 au încercat să o contacteze pe P2 în legătură cu relația acesteia cu fiul lor,I2,cercetat în stare de arest într-o altă cauză,iar la data de 27.08.2023,mama numitului I2 a trimis pe numărul de telefon al denunțătoarei P2 un mesaj din care rezulta că în situația în care nu va da curs solicitărilor de întrevedere,va furniza presei informații compromițătoare despre aceasta.
Prin ordonanţa nr.... din data de 06.09.2023, s-a dispus începerea urmăririi penale in rem sub aspectul săvârşirii infracţiunilor de trafic de droguri de risc și mare risc,deținere de droguri de risc și mare risc în vederea consumului propriu,punerea la dispoziție a locuinței pentru consumul ilicit de droguri,amenințare,influențarea declarațiilor,prev.și ped.de art. 2 alin.1 și 2 din Legea nr. 143/2000 ,art. 4 alin. 1 şi 2 art.5 din Legea nr. 143/2000, toate, cu aplic. art. 13 alin. 1 lit. c din Legea nr. 143/2000, art.272 alin.1 C.P.,art.206 alin.1 C.P.,cu aplic. art. 38 alin. 1 C.p.
.....

.
.
.
 .
.
..............................................
Din probele administrate a rezultat următoarea situație de fapt: pe fondul unor probleme emoționale survenite într-un context familial marcat de divorțul părinților,în jurul vârstei de 13 ani,inculpatul I2 a început să consume într-o primă fază droguri de risc,apoi droguri de mare risc,înconjurându-se de un anturaj compus din persoane de vârsta lui cu preocupări similare,dar și din persoane care îi furnizau o gamă variată de  droguri de la cannabis până la cocaină,amfetamină,fentanyl și oxycodonă.Consumul constant de droguri a marcat evoluția personală a inculpatului,care a dezvoltat un comportament de tip histrionic,favorizat și de accesul la o serie de resurse materiale peste media socială.
Un cumul de factori de natură bio-psiho-socială,ce țin de personalitatea inculpatului,de abilitățile sale de adaptare și gestionarea a stresului,de circumstanțele sociale și materiale în care a trăit,a stat la baza etiologiei comportamentului infracțional al inculpatului I2,care a dus într-un final la comiterea infracțiunilor  ce formează obiectul dosarului  nr….,al Parchetului de pe lângă Judecătoria Mangalia. Considerăm că faptele comise de inculpat în datele de 13/14.04.2023 și 18/19.08.2023 au un rol în ceea ce din perspectivă criminologică,se definește ca fiind iter criminis.
Se impune mențiunea că tipul de comportament histrionic manifestat în timp de inculpatul I2  a fost confirmat și de martorii P3, P4,P5,P6,P7,care au interacționat cu inculpatul în circumstanțele care au dus la producerea accidentului rutier de pe raza localității 2 Mai,din noaptea de 18/19.08.2023,cînd inculpatul a consumat droguri de risc și mare risc  și deținut în vederea consumului propriu droguri de mare risc,după care a condus un autoturism sub influența stupefiantelor și a produs un accident rutier soldat cu moartea a două victime.
 Potrivit declarațiilor martorilor P8 și P2 ,în mod frecvent,inculpatul avea inițiativa organizării unor întruniri în imobile deținute de părinții lui, cu ocazia cărora se consumau diferite feluri de droguri de risc și mare risc,respectiv cannabis, cocaină,fentanyl,oxycodonă amfetamine și derivate ale acestui drog.Din anturajul apropiat al inculpatului I2 făcea parte și numitul P9,cercetat în prezent în stare de arest preventiv ,în dosarul ...,pentru comiterea în formă continuată,a infracțiunii de trafic de droguri de risc și mare risc.
Prin ordonanța nr....,din data de 14.09.2023,s-a dispus,printre altele,punerea în mișcare a acțiunii penale față de inculpatul P9 ,pentru comiterea infracțiunii de trafic de droguri de risc și mare risc în formă continuată,prevăzută de art. săvârșirii a, prev. de art. 2 alin. 1 și 2 din Legea nr. 143/2000 cu aplic. art. 35 alin. 1 C.p. (șapte acte materiale din perioada ianuarie-februarie și din datele de 13/14.04.2023, 30.08.2023, 01.09.2023 și 14.09.2023), o infracțiune de deținere de droguri de risc și de mare risc în vederea consumului propriu (faptă din data de 14.09.2023), prev. de art. 4 alin 1 și 2 din Legea nr. 143/2000 și o infracțiune de nerespectarea regimului armelor și munițiilor, prev.de art. 342 alin.1 C.p., (faptă din data de 14.09.2023), totul cu aplic. art. 38 alin. 1 C.p.,fapta din data de 13/14.04.2023 constând în aceea că în noaptea de 13/14.04.2023, inculpatul P9 a oferit participanților la petrecerea organizată de I2 la domiciliul său ... inclusiv minorei P2, pentru consum, aproximativ 10 grame metamfetamină cristal.
……..

În acest context,în seara zilei de 13.04.2023,inculpatul I2,împreună cu numitul P9 , au mers la apartamentul martorului P8 din zona …, unde se aflau și numiții P2,P10 și P11,iar I2 i-a invitat pe numiții  P8,P2,P10 și P11,la domiciliul său …Grupul compus din  P8,P2,P10 și P11 a ajuns la adresa mai sus menționată odată cu I2 și P9. ….
Cu ocazia  petrecerii din noaptea de 13/14.04.2023,după ce au consumat împreună oxycodone și metamfetamină,inculpatul I2 și numita … au filmat un video clip care a fost ulterior postat in mediul on line,pe canalul .... Ulterior producerii accidentului rutier de pe raza jud.Constanța,din dimineața zilei de 19.08.2023,soldat cu uciderea a două victime,în mass media a apărut un video clip filmat în noapte de 13/14 aprilie 2023 în locuința inculpatului I2 din ...în care acesta și  P2,aflați sub influența vădită a stupefiantelor,își afirmau calitatea de consumatori de Oxycodonă ( drog de mare risc,opioid sintetic ale cărui efecte sunt,potrivit studiilor științifice,de două ori mai puternice decît ale heroinei),fiind vizibile efectele pe care drogurile le aveau asupra comportamentului lor.
 .......................................................................................................

În încercarea de a atenua circumstanțele angajării răspunderii penale a fiului său, I2 și conștientă fiind de faptul ca P2 ar putea cunoaște aspecte de natură a proba implicarea fiului său în infracțiuni de trafic de droguri de risc și mare risc și deținere de astfel de droguri în vederea consumului propriu,numita I1 …a contactat-o în repetate rânduri pe P2,prin mesajele transmise pe ... la datele de 27.08.2023 și 31.08.2023,iar în ultimul mesaj,transmis la data de 31.08.2023,i-a trimis un link la portalul just.ro,ce privea dosarul în care P2 a fost trimisă în judecată pentru participarea la săvârșirea unei infracțiuni de tâlhărie,urmat de un mesaj în care,cu trimitere la mesajul anterior,o amenința pe aceasta că dacă nu dă curs solicitării de a comunica cu ea, presa va avea mai multe de scris despre ea,cu trimitere directă la dosarul privind infracțiunea de tâlhărie,sensul mesajului fiind că inculpata ar fi putut genera o campanie de presă menită să discrediteze persoana vătămată pe motivul trimiterii ei în judecată,amenințare care,în contextul campaniei mediatice generate de consecințele accidentului rutier mortal provocat de I2 în dimineața zilei de 19.09.2023,i-a generat persoanei vătămate P2 o stare de temere profundă.De altfel, intenția de a folosi presa ca un mijloc de a manipula situații de fapt în favoarea sa ori a fiului său I2 reise și din interceptările convorbirilor telefonice ale inculpatei,ce vor fi redate în prezentul rechizitoriu. Din probele administrate a rezultat că amenințarea a fost exercitată asupra persoanei vătămate P2 pentru a îi induce o stare de temere suficient de puternică încât aceasta să accepte să poarte cu inculpata discuția în care aceasta să poată exercita asupra ei presiuni de natură a o determina să nu dea declarații ,sau să dea declarații mincinoase în cauza aflată pe rolul Serviciului Teritorial Constanța al DIICOT,privind pe inc.I2,cercetat sub aspectul infracțiunii prevăzute de art.4 alin.1 din Legea 143/2000.
Se impune mențiunea că P2 fusese citată ca martor pentru data de 08.09.2023, în dosarul nr...., al DIICOT-Serviciul Teritorial Constanța, în care I2 era cercetat în calitate de inculpat pentru infracțiunea prevăzută de art.4 alin.1 din Legea 143/2000.
 
 .......................................................................

Din perspectiva elementului material al infracțiunii de Influențarea declarațiilor,se constată că numita I1 a recurs inițial,în data de 31.08.2023, la amenințarea martorei/persoană vătămată, pentru a crea condițiile necesare consumării infracțiunii de influențare a declarațiilor, anume inițierea unei conversații cu P2 în cadrul căreia să poată oferi indicațiile necesare cu privire la conduita procesuală pe care urma sa o adopte în dosarul penal nr...., în condițiile în care aceasta inițial nu a dat curs solicitărilor mamei lui I2 de a se întâlni . Mesajul era în mod vădit de natură să creeze o stare de temere persoanei vătămate,care a făcut și face obiectul unei campanii mediatice în contextul accidentului rutier provocat de I2.
În mod conștient și deliberat,numita I1 a exercitat,în cursul discuției cu martora P2 din seara zilei de 07.09.2023,o presiune de natură să o constrângă moral pe aceasta pentru a nu da declarații de martor  și în situația în care dădea declarații,acestea să nu fie adevărate, în dosarul nr....,al DIICOT-ST Constanța,inducându-i acesteia ideea că ,consumul de droguri reprezintă infracțiune și că o declarație reală a martorei ar putea duce la inculparea acesteia ( pentru o infracțiune inexistentă,de altfel,aceea de consum de droguri) ,precum și faptul că,deși art.118 C.P.P. prevede dreptul martorului la neautoincriminare, în situația în care ar spune adevărul,ar suferi consecințe penale.
Pe parcursul discuției,numita I1 a încercat într-un mod superficial să disimuleze agresivitatea la adresa martorei și să creeze aparența unei atitudini binevoitoare,în ideea de a nu suferi consecințe legale pentru un demers de a cărui natură ilicită era conștientă,însă acest comportament a fost unul vădit disimulat,fapt demonstrat și de discuțiile telefonice purtate pe acest subiect, interceptate și expuse mai sus,din care reiese adevăratul mobil al acțiunilor sus numitei ,precum și poziționarea acesteia față de obligația fiecărui cetățean de a respecta legile și de a se considera egal în fața legilor statului român.
........................................
Cu ocazia efectuării percheziției domiciliare în data de ... la locuința deținută de I1 și I3, .... au fost găsite 73 cartușe vânătoare care au fost ridicate și introduse într-o pungă din plastic albă sigilată cu sigiliul autocolant inscripționat „Poliția Română”.
Din procesul verbal întocmit în data de ... de organele de poliție din cadrul DGPMB – SAESP a rezultat că numitul I3, . are implementată o dispoziție de anulare a dreptului de deținere, port și folosire arme și muniții din data de 18.05.2017, conform art. 45 alin. 1 lit. d din Legea nr. 295/2004, iar din data de 18.05.2017 susnumitul avea obligația ca în termen de 10 zile, potrivit art. 46 alin. 2 din Legea nr. 295/2004R aflată în vigoare la acea dată, să depună întreaga cantitate de muniție la un armurier autorizat.
Din verificările efectuate a rezultat că armele deținute de susnumitul fuseseră ridicate de către lucrătorii de poliție la data de 27.04.2017 ca urmare a faptului că nu a respectat prevederile art. 25 alin. 1 din Legea nr. 295/2004R privind prelungirea valabilității permisului de armă, la acel moment fiind întocmit un dosar penal pentru infracțiunea prev. de art. 342 alin. 6 C.p. .
Se constată că susnumitul avea obligația încă de la data de 18.05.2017 să predea cartușele de vânătoare, obligație pe care nu a respectat-o, deținând fără drept, de la acel moment muniția mai sus-menționată.
......

Astfel, din datele deținute reies probe cu privire la comiterea infracțiunii de Nerespectarea regimului armelor și munițiilor, prev.de art. 342 alin.1 C.P.

III. ÎNCADRAREA JURIDICĂ

1.	Faptele inculpatului I2, ... elementele constitutive ale infracțiunilor de: deținere de droguri de risc și mare risc în vederea consumului propriu, prev.de art. 4 alin. 1,2 din Legea 143/2000,cu apl.art.35 alin.1 C.P. ( acte materiale din datele de 13/14.04.2023 și 18/19.08.2023),  trafic de droguri de mare risc și punerea la dispoziție a locuinței pentru consumul ilicit de droguri, prev. și ped. de art. 2 alin.1 și 2 din Legea nr. 143/2000, art. 5 din Legea nr. 143/2000,  cu aplic. art. 13 alin. 1 lit. c din Legea nr. 143/2000 (fapte din noaptea de 13/14.04.2023), toate cu apl. art. 38 alin. 1 C.P.,constând în acelea că:
- în baza unei rezoluții infracționale unice, a deținut în vederea consumului propriu ,în noaptea de 13/14.09.2023, mai multe comprimate de oxycodonă, ( drog de mare risc,aflat pe Tabelul-Anexă nr. II la Legea nr. 143/2000),   și de xanax (substanță activă-alprazolam,ce face parte din Tabelul-Anexă nr. III la Legea nr. 143/2000, constituind drog de risc),la domiciliul său din ... ,iar ulterior, în noaptea de 18/19.08.2023,pe raza jud.Constanța,în zona localității Vama Veche,a deținut în vederea consumului propriu o țigaretă confecționată artizanal, din tutun amestecat cu cannabis, parțial consumată (proba nr.1), un blister inscripționat Bromazepan LPH 3 mg, ce conținea 4 comprimate de culoare albă cu logo ul BZ/3.Din raportul de constatare tehnico-științifică nr.... a rezultat că proba nr.1 este constituită din cannabis (drog de risc), în amestec, cu tutun, iar proba nr.2 este constituită din 4 comprimate ce conțin Bromazepam, drog de risc.
- în noaptea de 13/14.04.2023, ,a pus la dispoziția mai multor persoane,respectiv  numiților P2,P8 și P9 ,locuința sa .... pentru consumul ilicit de droguri,oferind la discreția persoanelor prezente oxycodonă (drog de mare risc)  pisată pentru prizat -respectiv comprimatele dintr-un blister ,xanax ( drog de risc) ,precum și metamfetamine ( drog de mare risc) ,din care au prizat P8 ,P9 și P2 ( care a consumat și un amestec de oxycodonă și metamfetamină ), în raport de care se va dispune trimiterea sa în judecată.
   2.   Faptele inculpatei I1, ...întrunesc elementele constitutive ale infracțiunilor de influențarea declarațiilor, prev.de art.272 alin.1 C.P. (faptă din data de 07.09.2023) și Amenințare, prev.de art.206 alin.1 C.P., cu apl.art.38 alin.1 C.P. (faptă din data de 31.08.2023),constând în acelea că, 31.08.2023, prin intermediul unor mesaje transmise prin telefon,pe aplicația ..., de la postul telefonic,cu numărul de apel ...,a amenințat persoana vătămată P2 cu posibilitatea generării unui scandal în mass-media legat de dosarul în care P2 a fost trimisă în judecată pentru participarea la săvârșirea unei infracțiuni de tîlhărie, ,amenințare care i-a creat persoanei vătămate o stare de temere profundă, în scopul de a o  determina prin constrângere morală pe aceasta să ia legatura cu ea pentru a purta o discuție cu privire la aspectele cunoscute de martora P2 despre istoricul de consumator și distribuitor de droguri al fiului său,I2, iar la data de 07.09.2023 ,în mod explicit,a exercitat asupra martorei acte de constrângere morală și intimidare ,speculând vârsta acesteia  (minoră) și starea de vulnerabilitate în care se afla,pentru a o determina pe aceasta să nu dea declarație de martor în dosarul ...,al DIICOT-Serviciul Teritorial Constanța ,în care fiul său avea calitatea de inculpat pentru infracțiunea prevăzută de art.4 alin.1 din Legea 143/2000, sau ,în eventualitatea în care martora decidea să dea declarații,să declare în mod mincinos că episodul filmat în noaptea de13/14.04.2023,în care martora și I2 consumau droguri,era nereal, sau să pretindă în fața organelor de urmărire penală că nu își amintește cele petrecute în acea noapte. În raport de aceste infracțiuni se va dispune trimiterea sa în judecată.
3. Fapta inculpatului I3 ....întrunește elementele constitutive ale infracțiunii de nerespectarea regimului armelor și munițiilor, prev.de art. 342 alin.1 C.P.,constând în aceea că,la data de 14.09.2023,la domiciliul său din ....,a deținut fără drept un număr de 73 cartușe vânătoare,muniție letală ,de proveniență industrială și supusă autorizării potrivit Legii nr.295/2004 ... în raport de care se va dispune trimiterea sa în judecată.

   

În temeiul art. 16 alin.1, art.17 alin. 1 din Legea 143/2000, art.112 alin 1 lit. f) C.Pen., se va dispune confiscarea specială,de la inculpatul I2, a două comprimate de Bromazepam,rămase în urma analizelor de laborator, depuse la I.P.J.Constanța ... .
În temeiul art. 16 alin.2, art.112 alin 1 lit. b) C.Pen., se va dispune confiscarea specială de la inculpata I1,a unui telefon mobil marca ... ,având asociat postul telefonic cu numarul de apel ... ,de care acesta s-a folosit la comiterea faptelor.
.....................................................

...

X. SOLUŢII DE NEURMĂRIRE 

Se va dispune clasarea faţă de implicarea numitului I3 în comiterea infracțiunii prevăzută de art.272 alin.1 C.P., întrucât nu a rezultat,dincolo de orice îndoială rezonabilă, implicarea sa în fapta săvârșită de inculpata I1,în condițiile în care din probele administrate nu s-a confirmat faptul că sus numitul ar fi exercitat acte de constrângere morală asupra persoanei vătămate P2 în legătură cu depoziția acesteia de martor în cauza ...,a DIICOT-Serviciul teritorial Constanța.
Se va dispune clasarea faţă de comiterea,de către numita I1,a infracțiunii de trafic de droguri de risc ,prevăzută de art.2 alin.1 din Legea 143/2000, întrucât nu a rezultat,de o manieră care să înlăture prezumția de nevinovăție,că aceasta i-ar fi furnizat fiului său I2,pentru consum,droguri de risc ( xanax).
Se va dispune clasarea faţă de comiterea,de către numitul I2,a infracțiunii de trafic de droguri de mare risc ,prevăzută de art.2 alin.1 ,2 din Legea 143/2000 ( faptă din seara zilei de 13.04.2023,constând în aceea că a procurat de la o persoană încă neidentificată,cantitatea de 4 folii de Oxycodonă de concentrație 80 mg-drog de mare risc, întrucît sunt incidente dispozițiile art.14 din Legea 143/2000) și ale art. 16 lit. h) C.P.P.
Având în vedere considerentele mai sus expuse, în temeiul art. 327 lit. a C.p.p., art. 328 C.p.p., art. 314 al. 1 lit. a  C.p.p., și art. 315 al.1 lit. b C.p.p  rap. la art.16 al.1 lit. c, h C.p.p., 

DISPUN:

1.Trimiterea în judecată în stare de arest preventiv  a inculpatei:
I1, ...pentru săvârșirea infracțiunilor de influențarea declarațiilor, prev.de art.272 alin.1 C.P. (faptă din data de 07.09.2023) și Amenințare, prev.de art.206 alin.1 C.P., (faptă din data de 31.08.2023), cu apl.art.38 alin.1 C.P.

2.Trimiterea în judecată a inculpatului, arestat în altă cauză :
I2,... ,pentru săvârșirea infracțiunilor de: deținere de droguri de risc și mare risc în vederea consumului propriu, prev.de art. 4 alin. 1,2 din Legea 143/2000,cu apl.art.35 alin.1 C.P. ( acte materiale din datele de 13/14.04.2023 și 18/19.08.2023),  trafic de droguri de mare risc și punerea la dispoziție a locuinței pentru consumul ilicit de droguri, prev. și ped. de art. 2 alin.1 și 2 din Legea nr. 143/2000, art. 5 din Legea nr. 143/2000,  cu aplic. art. 13 alin. 1 lit. c din Legea nr. 143/2000 (fapte din noaptea de 13/14.04.2023), art. 38 alin. 1 C.P.
      
       3. Trimiterea în judecată sub control judiciar a inculpatului:
I3 .... pentru săvârșirea infracțiunii de nerespectarea regimului armelor și munițiilor, prev.de art. 342 alin.1 C.P.( faptă din data de 14.09.2023).

II. Clasarea cauzei faţă de : infracţiunea prev.de art. 272 alin.1 C.P., presupus a fi fost săvârșită de numitul I3 , infracţiunea prev.de art. 2 alin.1 din Legea 143/2000,presupus a fi fost săvârșită de numita I1,întrucât sunt incidente dispoziţiile art.16 lit. c) C.P.P.și infracţiunea prev.de art. 2 alin.1,2 din Legea 143/2000,săvârșită de numitul I2 la data de 13.04.2023,întrucât sunt incidente dispozițiile art.14 din Legea 143/2000 si ale art 16 alin.1 lit.h C.P.P.
Soluţia de neurmărire se comunică, potrivit art. 316 alin. 1 C.p.p.

În temeiul dispozițiilor art. 329 alin. 2 C.p.p. rap. la art. 36 alin. 1 lit. c C.p.p., art. 41 al. 1 lit. a C.p.p., dosarul se va trimite la TRIBUNALUL BUCUREȘTI,
..................................
ALTE DATE
În temeiul dispozițiilor art. 274 al. 1 C.p.p. se stabilesc cheltuieli judiciare 45.000 lei, cheltuieli care vor fi suportate în mod egal de inculpați 

PROCUROR,